ລັດຖະມົນຕີິ ລາວ ຢືນຢັນວ່າ ຈະຟື້ນຟູສະພາບ ປ່າໄມ້ ໃຫ້ໄດ້ 37,000 ເຮັກຕາ ໃນປີ 2017
ສະພາບປ່າໄມ້ໃນ ລາວ ໃນປັດຈຸບັນ ຍັງຄົງມີຄວາມໜາແໜ້ນ ເຫຼືອຢູ່ປະມານ 40 ເປີເຊັນ ຂອງພື້ນທີ່ທັງໝົດ.
ລັດຖະມົນຕີິ ລາວ ຢືນຢັນວ່າ ຈະດຳເນີນທຸກມາດຕະການເພື່ອຟື້ນຟູສະພາບປ່າໄມ້ໃຫ້ ໄດ້ 37,000 ເຮັກຕາໃນປີ 2017 ແລະ ປະເມີນວ່າ ລາວ ຍັງເຫຼືອປ່າໄມ້ປົກຫຸ້ມໃນອັດ ຕາສະເລ່ຍ 40 ເປີເຊັນຂອງພື້ນທີ່ທັງໝົດ ທ່ານ ລຽນ ທິແກ້ວ ລັດຖະມົນຕີວ່າການກະຊວງກະສິກຳ ແລະ ປ່າໄມ້ ຢືນຢັນວ່າເປົ້າ ໝາຍສຳຄັນປະການໜຶ່ງຂອງແຜນການເພີ່ມການປົກຫຸ້ມຂອງປ່າໄມ້ໃນປີ 2017 ນີ້ກໍຄື ການຟື້ນຟູສະພາບປ່າໄມ້ໃຫ້ໄດ້ໃນເນື້ອທີ່ 37,000 ເຮັກຕາ ໂດຍແນໃສ່ການເພີ່ມ ຄວາມໜາແໜ້ນ ຫຼື ການປົກຫຸ້ມຂອງປ່າໄມ້ໃຫ້ໄດ້ເຖິງ 70 ເປີເຊັນຂອງພື້ນທີ່ທັງໝົດ ໃນປີ 2020 ຕາມທີ່ກຳນົດໄວ້ໃນແຜນຍຸດທະສາດປ່າໄມ້ ລາວ ແຕ່ຢ່າງໃດກໍຕາມ ທ່ານ ລຽນ ກໍໄດ້ປະເມີນສະພາບປ່າໄມ້ໃນ ລາວ ໃນປັດຈຸບັນນີ້ວ່າຍັງ ຄົງມີຄວາມໜາແໜ້ນເຫຼືອຢູ່ປະມານ 40 ເປີເຊັນຂອງພື້ນທີ່ທັງໝົດໝາຍຄວາມວ່າໃນ ໄລຍະນັບແຕ່ປີ 2017 ນີ້ໄປຈົນເຖິງປີ 2020 ລັດຖະບານ ລາວ ຈະຕ້ອງເພີ່ມການປົກຫຸ້ມ ຂອງປ່າໄມ້ໃຫ້ໄດ້ໃນອັດຕາສະເລ່ຍ 10 ເປີເຊັນຕໍ່ປີໂດຍເຂດໜຶ່ງທີ່ລັດຖະບານ ລາວ ຖື ເປັນພື້ນທີ່ເປົ້າໝາຍສຳຄັນທີ່ຈະຕ້ອງປະກອບສ່ວນເຂົ້າໃນການຈັດຕັ້ງປະຕິບັດເພື່ອໃຫ້ ບັນລຸ ເປົ້າໝາຍດັ່ງກ່າວນີ້ ກໍຄືແຂວງສາລະວັນ ດັ່ງທີ່ທ່ານ ຄຳຜ່ານ ສີວະລີ ຮອງຫົວໜ້າ ແຜນການກະສິກຳ-ປ່າໄມ້ ແຂວງສາລະວັນ ໄດ້ໃຫ້ການຊີ້ແຈງວ່າ ທາງດ້ານທ່ານ ສຸຊາດ ໄຊຍະກຸມານ ຫົວໜ້າກົມປ່າໄມ້ ກະຊວງກະສິກຳ ແລະ ປ່າໄມ້ ໃຫ້ການຍອມຮັບວ່າ ເປັນການຍາກ ແລະ ເປັນສິ່ງທີ່ທ້າທາຍຫຼາຍທີ່ຈະເພີ່ມການປົກ ຫຸ້ມຂອງປ່າໄມ້ໃນ ລາວ ໃຫ້ໄດ້ເຖິງ 70 ເປີເຊັນຂອງພື້ນທີ່ທັງໝົດໃນປີ 2020 ເພາະ ການຈັດຕັ້ງປະຕິບັດນັບຕັ້ງແຕ່ປີ 2005 ເປັນຕົ້ນມາໄດ້ປະເຊີນກັບບັນຫາຫຼາຍດ້ານ ລວມເຖິງບັນຫາໃນການປະສານງານລະຫວ່າງ ໜ່ວຍງານຂອງລັດຖະບານ ລາວ ນັ້ນ ດັ່ງທີ່ທ່ານໄດ້ໃຫ້ການຢືນຢັນວ່າ ໂດຍການສຳຫຼວດພົບວ່າ ຄວາມໜາແໜ້ນຂອງປ່າໄມ້ໃນ ລາວ ໄດ້ຫຼຸດລົງຈາກ 17 ລ້ານເຮັກຕາ ຫຼື 71 ເປີເຊັນຂອງພື້ນທີ່ທັງໝົດໃນປີ 1960 ມາເປັນ 9 4 ລ້ານເຮັກຕາ ຫຼື 40 ເປີເຊັນຂອງພື້ນທີ່ທັງໝົດໃນປັດຈຸບັນ ໂດຍມີສາເຫດທີ່ສຳຄັນມາຈາກການລັກ ລອບຕັດໄມ້ເກີນໂຄຕ້າທີ່ໄດ້ຮັບອະນຸຍາດສຳປະທານຈາກທາງການ ລາວ ທັງໃນລະ ດັບສູນກາງ ແລະ ອຳນາດການປົກຄອງລະດັບທ້ອງຖິ່ນ ທັງຍັງບໍ່ມີການປະສານງານ ກັນຢ່າງມີປະສິດທິພາບອີກດ້ວຍ ໂດຍເຖິງແມ່ນວ່າລັດຖະບານ ລາວ ຈະໄດ້ຈັດສັນປ່າໄມ້ໃນ 51 ເຂດໃຫ້ເປັນເຂດປ່າ ຜະລິດ ຊຶ່ງຄິດເປັນພື້ນທີ່ກວ້າງເຖິງ 3 1 ລ້ານເຮັກຕາທີ່ມອບໝາຍໃຫ້ປະຊາຊົນໃນ 442 ພື້ນທີ່ຮັບຜິດຊອບໃນການຄຸ້ມຄອງ ແລະ ເກັບເອົາຜົນປະໂຫຍດອັນຖືເປັນສ່ວນ ໜຶ່ງໃນການເພີ່ມການປົກຫຸ້ມຂອງປ່າໄມ້ກໍຕາມ ແຕ່ວ່າການລັກລອບຕັດໄມ້ໃນເຂດປ່າ ສະຫງວນຢ່າງກວ້າງຂວາງ ກໍເຮັດໃຫ້ປ່າສະຫງວນແຫ່ງຊາດທີ່ຢູ່ໃນຄວາມຮັບຜິດຊອບ ຂອງກະຊວງຊັບພະຍາກອນທຳມະຊາດ ແລະ ສິ່ງແວດລ້ອມເຫຼືອຢູ່ພຽງ 4 ລ້ານເຮັກ ຕາ ຫຼື 16 ເປີເຊັນເທົ່ານັ້ນຂອງເນື້ອທີ່ທັງໝົດຂອງ ລາວ ໃນປັດຈຸບັນ